CELEX: C2006/143/39
Language: el
Date: 2006-06-17 00:00:00
Title: Υπόθεση C-142/06: Αίτηση για την έκδοση προδικαστικής αποφάσεως, την οποία υπέβαλε το Østre Landsret (Κοπενγάχη, Δανία) στις  16 Μαρτίου 2006  — Olicom A/S. κατά Skatteministeriet

17.6.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/22
            
         Αίτηση για την έκδοση προδικαστικής αποφάσεως, την οποία υπέβαλε το Østre Landsret (Κοπενγάχη, Δανία) στις 16 Μαρτίου 2006 — Olicom A/S. κατά Skatteministeriet
   (Υπόθεση C-142/06)
   (2006/C 143/39)
   Γλώσσα διαδικασίας: η δανική
   Αιτούν δικαστήριο
   Østre Landsret (Κοπενγάχη, Δανία).
   Διάδικοι στην υπόθεση της κύριας δίκης
   
      Προσφεύουσα:
      Olicom A/S.
   
      Καθού:
      Skatteministeriet.
   Προδικαστικά ερωτήματα
   
               1)
            
            
               Πρέπει το παράρτημα Ι του κανονισμού (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, όπως τροποποιήθηκε με τον κανονισμό 3009/95, να ερμηνευθεί κατά την έννοια ότι οι κάρτες δικτύου/μόντεμ, όπως αυτές που αποτελούν αντικείμενο της κύριας δίκης, πρέπει να υπόκεινται από 1ης Ιανουαρίου 1996 σε εισαγωγικό δασμό ως μηχανές επεξεργασίας πληροφοριών της κλάσεως 84 71 ή ως συσκευές τηλεπικοινωνίας της κλάσεως 85 17;
               Συναφώς, ερωτάται το Δικαστήριο των Ευρωπαϊκών Κοινοτήτων αν στην έννοια της «ειδικής λειτουργίας» του υποκεφαλαίου 5 Ε του κεφαλαίου 84 της Συνδυασμένης Ονοματολογίας, όπως τροποποιήθηκε με τον κανονισμό 3009/95, πρέπει να δοθεί η ερμηνεία ότι οι εν λόγω κάρτες δεν κατατάσσονται στη κλάση 84 71 όταν υπάρχει λειτουργία WAN, ή ότι δεν πρέπει να κατατάσσονται στην κλάση 84 71 μόνον όταν το WAN μπορεί να λειτουργήσει ανεξάρτητα από την αυτόματη μηχανή επεξεργασίας πληροφοριών.
            
         
               2)
            
            
               Αν το Δικαστήριο των Ευρωπαϊκών Κοινοτήτων αποφανθεί ότι η λειτουργία WAN της κάρτας δικτύου/μόντεμ αποτελεί ειδική λειτουργία, ζητείται από το Δικαστήριο να αποφανθεί αν έχει σημασία για τη δασμολογική κατάταξη προϊόντος το γεγονός ότι η λειτουργία LAN μπορεί να θεωρηθεί κύρια λειτουργία του